

**ΙΔΡΥΜΑ ΔΙΑΧΕΙΡΙΣΗΣ ΕΥΡΩΠΑΪΚΩΝ ΠΡΟΓΡΑΜΜΑΤΩΝ ΔΙΑ ΒΙΟΥ ΜΑΘΗΣΗΣ**

**ΠΡΟΓΡΑΜΜΑ ΕΥΡΩΠΑΙΚΟ ΣΩΜΑ ΑΛΛΗΛΕΓΓΥΗΣ**

**ΕΘΝΙΚΗ ΠΡΟΣΚΛΗΣΗ ΥΠΟΒΟΛΗΣ ΠΡΟΤΑΣΕΩΝ 2024**

**ΣΤΑ ΠΛΑΙΣΙΑ ΤΗΣ ΠΡΟΣΚΛΗΣΗΣ ΤΗΣ ΕΕ 2024 — EAC/A11/2023**

1. **Το πρόγραμμα Erasmus+:**

Η παρούσα Εθνική Πρόσκληση ανακοινώνεται συμπληρωματικά της Πρόσκλησης υποβολής προτάσεων της ΕΕ η οποία βασίζεται στον κανονισμό (ΕΕ) 2021/888 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για τη θέσπιση του προγράμματος για το Ευρωπαϊκό Σώμα Αλληλεγγύης καθώς επίσης και στο ετήσιο πρόγραμμα εργασίας του Ευρωπαϊκού Σώματος Αλληλεγγύης για το 2024 [C(2023) 5902]. Το πρόγραμμα Ευρωπαϊκό Σώμα Αλληλεγγύης καλύπτει την περίοδο 2021 έως 2027. Οι γενικοί και οι ειδικοί στόχοι του προγράμματος ορίζονται στο άρθρο 3 του κανονισμού.

1. **Προϋπολογισμός**

Για την πρόσκληση 2024, ο συνολικός προϋπολογισμός για τη συμμετοχή Κυπρίων δικαιούχων σε δράσεις του Προγράμματος για το Ευρωπαϊκό Σώμα Αλληλεγγύης ανέρχεται στα 1.034.841Ευρώ. Η κατανομή των κονδυλίων έχει ως ακολούθως:

|  |  |
| --- | --- |
| **Δράση** | **Προϋπολογισμός** |
| Έργα Εθελοντισμού | **€792.008** |
| Έργα Αλληλεγγύης | **€146.102** |
| Σήμα Ποιότητας για Εθελοντικές Δραστηριότητες Αλληλεγγύης | **€96.731** |

1. **Προθεσμίες για την υποβολή αιτήσεων 2024 ανά δράση**

Οι κύριες προθεσμίες για την υποβολή προτάσεων, στα πλαίσια των **αποκεντρωμένων δράσεων** (που επιχορηγούνται από το ΙΔΕΠ Διά Βίου Μάθησης), είναι οι ακόλουθες:

|  |  |
| --- | --- |
| **Δράση** | **Καταληκτική ημερομηνία** |
| Έργα Εθελοντισμού | 1η Προθεσμία:**20 Φεβρουαρίου, 2024**1μμ ώρα Κύπρου2η Προθεσμία:**1 Οκτωβρίου 2024**1μμ ώρα Κύπρου |
| Έργα Αλληλεγγύης | 1η Προθεσμία:**20 Φεβρουαρίου, 2024**1μμ ώρα Κύπρου2η Προθεσμία:**1 Οκτωβρίου 2024**1μμ ώρα Κύπρου |
| Σήματα Ποιότητας για Εθελοντικές Δραστηριότητες Αλληλεγγύης | Μπορούν να υποβάλλονται σε συνεχή βάση |

**Περισσότερες πληροφορίες**

Μπορείτε να βρείτε τους λεπτομερείς όρους της παρούσας πρόσκλησης υποβολής προτάσεων, στον Οδηγό του Προγράμματος του Ευρωπαϊκού Σώματος Αλληλεγγύης 2024, στην ακόλουθη διαδικτυακή διεύθυνση: <https://youth.europa.eu/solidarity/organisations/calls-for-proposals>

Ο Οδηγός του Προγράμματος αποτελεί αναπόσπαστο μέρος της παρούσας πρόσκλησης υποβολής προτάσεων και οι όροι συμμετοχής και χρηματοδότησης που διατυπώνονται στον εν λόγω οδηγό ισχύουν πλήρως για την παρούσα πρόσκληση.

Για περισσότερες πληροφορίες, οι ενδιαφερόμενοι μπορούν να παρακολουθήσουν, επίσης, τις ημερίδες ενημέρωσης και κατάρτισης που προγραμματίζονται από το ΙΔΕΠ και ανακοινώνονται στην ιστοσελίδα και στα μέσα κοινωνικής δικτύωσης του ΙΔΕΠ ή να επικοινωνήσουν με Λειτουργούς του ΙΔΕΠ.